Ucraina interzice prin lege vaccinurile rusești anti-Covid: "Puteţi să fiţi isterici pentru multă vreme“.
Parlamentul Ucrainei a aprobat un proiect de lege destinat accelerării aprobării vaccinurilor anti-Covid. Legea înterzice și aprobarea vaccinurilor produse în Rusia.
Vaccinurile rusești anti-Covid-19 au fost interzise în Ucraina, după ce o lege în acest sens a fost adoptată vineri de Parlament, scrie Reuters.Legea a fost concepută pentru a accelera procedura de aprobare a vaccinurilor împotriva coronavirusului, de asemenea."O forţă politică tocmai a creat un val de isterie despre înregistrarea vaccinului rusesc. Pot să spun imediat: Puteţi să fiţi isterici pentru multă vreme, pentru că nimeni nu va înregistra vaccinul rusesc în ţara noastră“, a spus ministrul ucrainean al Sănătăţii, Maksim Stepanov.Guvernul ucrainean se aşteaptă să primească între 100.000 şi 200.000 de doze de vaccin produse de Pfizer-BioNTech, prin intermediul programului COVAX, în luna februarie.Momentan, în Ucraina nu a fost aprobat niciun vaccin, însă autoritățile au subliniat în repetate rânduri că Kievul nu va aproba și nu va utiliza vaccinuri din Rusia, din cauza relațiilor tensionate.